Oficiālais Vēstnesis L 318 , 20/11/1991 Lpp. 0001 - 0002

Speciālizdevums somu valodā: Nodaļa 2 Sējums 8 Lpp. 0094

Speciālizdevums zviedru valodā: Nodaļa 2 Sējums 8 Lpp. 0094



Padomes Regula (EEK) Nr. 3356/91 (1991. gada 7. novembris), ar ko groza Regulu (EEK) Nr. 4060/89 par kontroles pasākumu atcelšanu, ko veic uz dalībvalstu robežām autoceļu un iekšējo ūdensceļu transporta jomā EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 75. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā: (1) Regula (EEK) Nr. 4060/89 [4] nosaka, ka kontroles pasākumiem attiecībā uz transportlīdzekļiem un ar tiem saistītiem dokumentiem pārvadājumos starp dalībvalstīm jābūt parasto kontroles pasākumu daļai, kurus nediskriminējošā veidā piemēro visā dalībvalsts teritorijā. (2) Saskaņā ar Eiropas Līgumu par starptautiskiem bīstamu autokravu pārvadājumiem ("ADR") un Eiropas Līgumu par pārtikas preču, kas ātri bojājas, starpvalstu pārvadājumiem un speciālo iekārtu izmantošanu šādos pārvadājumos ("ATP") dalībvalstis var brīvi organizēt un veikt pārbaudes attiecībā uz transportlīdzekļiem un ar tiem saistītiem dokumentiem jebkurā vietā pēc saviem ieskatiem. (3) Praksē, saskaņā ar šo valstu likumiem, kas iekļauj minēto līgumu noteikumus iekšējā likumdošanā, vai, ja šīs valstis nepiedalās nevienā no šiem līgumiem, saskaņā ar to likumiem, kas reglamentē šos starpvalstu pārvadājumu veidus, tās parasti veic šādas pārbaudes pie savām robežām. (4) Vienotā pārvadājumu tirgus izveidošanas perspektīvā ir vajadzīgas papildu darbības, lai paaugstinātu transportlīdzekļu kustības intensitāti starp dalībvalstīm. (5) Regulas (EEK) Nr. 4060/89 pielikuma 2. daļā, "Valstu likumi", jāizdara grozījumi, lai ņemtu vērā transportlīdzekļu un ar tiem saistīto dokumentu pārbaudes, kas paredzētas bīstamo preču un pārtikas preču, kas ātri bojājas, pārvadājumiem, IR PIEŅĒMUSI ŠO REGULU. 1. pants Regulu (EEK) Nr. 4060/89 ar šo groza šādi: 1. Iekļauj šādu pantu: "3.a pants Komisija vajadzības gadījumā ierosina grozīt pielikumu, lai ņemtu vērā tehnoloģiju attīstības tendences jomā, uz ko attiecas šī regula." 2. Pielikuma 2. daļu aizstāj ar šīs regulas pielikuma tekstu. 2. pants Šī regula stājas spēkā 1992. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 7. novembrī Padomes vārdā — priekšsēdētājs P. Dankert [1] OV C 117, 1.5.1991., 6. lpp. [2] OV C 267, 14.10.1991. [3] OV C 269, 14.10.1991., 34. lpp. [4] OV L 390, 30.12.1989., 18. lpp. -------------------------------------------------- PIELIKUMS "2. DAĻA VALSTU LIKUMI a) Transportlīdzekļu, ar ko pārvadā preces un cilvēkus, vadītāju apliecību pārbaudes b) Pārbaudes attiecībā uz transportlīdzekļiem, ar ko pārvadā bīstamas preces, cita starpā: i) dokumenti - vadītāja apmācības sertifikāts - drošības instrukcijas - apstiprinājuma sertifikāts (pēc ADR vai līdzīgiem standartiem) - vajadzības gadījumā, dokumenta kopija, ar ko piešķirts izņēmuma statuss (pēc ADR vai līdzīgiem standartiem) ii) transportlīdzekļa, ar ko pārvadā bīstamas preces, marķējums - oranžas krāsas panelis - atbilstība - novietojums uz transportlīdzekļa - brīdinājuma zīme uz transportlīdzekļa - atbilstība - novietojums uz transportlīdzekļa - cisternas atšķirības zīme (piestiprinātām, demontējamām vai konteinera tipa cisternām) - esamība un salasāmība - pēdējās inspekcijas datums - inspekcijas iestādes spiedogs iii) Transportlīdzekļa aprīkojums (pēc ADR vai līdzīgiem standartiem) - papildu ugunsdzēšamais aparāts - īpašs aprīkojums iv) Transportlīdzekļa noslodze - pārslodze (saskaņā ar cisternas tilpumu) - kravas paku nostiprinājums - jauktu kravu pārvadāšanas aizliegums c) Pārbaudes attiecībā uz transportlīdzekļiem, ar ko pārvadā pārtikas preces, kas ātri bojājas, cita starpā: i) dokumenti - transportlīdzekļa aprīkojuma atbilstības sertifikāts (ii) speciālas iekārtas, ko izmanto pārtikas preču, kas ātri bojājas, pārvadāšanai - atbilstības plāksne - atšķirības zīmes iii) speciāla aprīkojuma darbība - temperatūras noteikumi." --------------------------------------------------